Úvod

Príjem z dividend zo spoločností, ktorých akcionárske podiely vlastní FNM SR (Fond národného majetku SR), resp. štát zastúpený príslušnými rezortnými ministerstvami, predstavujú významný zdroj iných ako daňových príjmov rozpočtu verejnej správy. Z hľadiska významu príjmov z dividend od spoločností s majetkovou účasťou štátu, resp. FNM SR je potrebné uviesť, že v roku 2005 tento druh príjmov predstavuje 25,2 % iných ako daňových príjmov štátneho rozpočtu, čo po príjmoch z rozpočtu Európskej únie znamená druhý najvýznamnejší príjem iných ako daňových príjmov .

Materiál má tri základné ciele: 
1.	Získať kvalitné informácie pre tvorbu rozpočtu verejnej správy. 
2.	Zvýšiť tlak na dosahovanie zisku v akciových spoločnostiach s majetkovou účasťou štátu a FNM SR.  
3.	Zvýšiť tlak na dosahovanie výplaty dividend v maximálne možnej výške.

Prezentované údaje treba chápať ako indikatívne informácie ministerstva financií a nemožno ich považovať za úplné. Presná výška dividend sa môže odchyľovať od prezentovaných údajov, a preto ju môžu poskytnúť iba príslušné rezortné ministerstvá a FNM SR, ktoré vykonávajú akcionárske práva v jednotlivých akciových spoločnostiach, po záverečných valných zhromaždenia jednotlivých akciových spoločností. Títo majú najlepší prehľad o činnosti, zámeroch a cieľoch, ktoré jednotlivé spoločnosti sledujú. Z tohto dôvodu sa v návrhu uznesenia ukladá príslušným rezortným ministerstvám a FNM SR sa odporúča pravidelne predkladať Ministerstvu financií SR komplexnú informáciu o stave, vývoji spoločnosti a očakávaných dividendách zo spoločností s majetkovou účasťou štátu, resp. FNM SR, v ktorých vykonávajú akcionárske práva. Táto bude následne využitá pri spracovaní návrhu rozpočtu verejnej správy. Táto informácia by mala obsahovať nasledovné údaje: 
•	Základné finančné parametre (aktíva, vlastné imanie, zisk po zdanení, objem dividend a ROE) za tri predchádzajúce a tri nasledujúce roky po roku (sledované obdobie), na ktorý sa zostavuje návrh rozpočtu verejnej správy.
•	Predpokladaný vývoj zisku a objem dividend z majetkovej účasti štátu v sledovanom období.
•	Prípadnú špecifikáciu úloh, ktoré plnia akciové spoločnosti a ktoré znižujú ich ziskovosť vrátane konkrétneho finančného dopadu v jednotlivých rokoch.  
•	Definovať a aktualizovať očakávaný termín privatizácie spoločnosti, resp. termín, do ktorého bude štát, resp. FNM SR získavať dividendy.  
1.	Metodika hodnotenia výnosnosti vlastného kapitálu akciových spoločností

V teórii sa pri analýzach podobného charakteru používajú predovšetkým dva typy ukazovateľov, a to ukazovateľ trhovej hodnoty a ukazovateľ rentability. 

Z hľadiska objektivity vývoja hodnotenia výnosnosti akciovej spoločnosti je najlepším ukazovateľom pre porovnávanie ukazovateľ trhovej hodnoty. Predstavuje dividendový výnos, ktorý vypovedá o výnosnosti podniku pre investorov. 

Dividendový
výnos        =	dividenda na akciu	
	trhová cena akcie	

Ukazovatele rentability vyjadrujú výslednosť (výnosnosť) podnikového úsilia. Do jeho úrovne a vývoja sa premietajú úroveň a vývoj likvidity, aktivity i zadlženosti a ukazovateľ rentability. Ukazovateľom rentability použitým v analýze je ROE (Return of Equity) - rentabilita vlastného kapitálu. Ukazovateľ konfrontuje výsledok s vlastným kapitálom spoločnosti, čím vyjadruje zhodnotenie vlastného kapitálu, tzn. koľko zisku pripadá na 1 Sk vlastného kapitálu.

ROE =	čistý zisk	
	vlastný kapitál	

Vzhľadom na to, že s väčšinou predmetných akcií sa neobchoduje na burze cenných papierov, resp. s niektorými sa obchoduje v obmedzenom množstve, nie je možné získať predmetné údaje, preto sa analýza obmedzuje iba na výpočet ukazovateľa rentability vlastného kapitálu.

2.	Finančné údaje a dividendy za spoločnosti s majetkovou účasťou štátu    a FNM SR

V analýze sa vychádzalo z údajov poskytnutých príslušnými rezortnými ministerstvami pri príprave vládou SR schváleného materiálu „Analýza vyplácania dividend od spoločností s majetkovou účasťou štátu a Fondu národného majetku SR“ a z podkladov zaslaných na základe úlohy B.1. uznesenia vlády SR č. 365   z 10. mája 2005, a to hlavne za spoločnosti, ktoré reálne odviedli dividendy, a to v štruktúre, ako zobrazuje nasledovná tabuľka. Údaje sú prezentované na základe dosiahnutého zisku za rok 2004, ktorý predstavuje dividendy v roku 2005.

(Rok 2004, v mil. Sk)	Majetk. účasť štátu, resp. 
FNM SR
(v %)	ROE	Aktíva	Vlastné imanie	Zisk po zdanení	Dividendy, 
vo vzťahu k majetkovej účasti štátu	
FNM SR	Trnavská teplárenská, a.s. Trnava	100,00	0,021	719,0	619,0	13,0	10,6	
	Tepláreň Košice, a.s. Košice	100,00	0,024	1 871,0	1 306,0	31,0	23,6	
	Slovenská elektrizačná prenosová sústava, a.s. Bratislava	100,00	0,330	10 617,0	5 178,0	1 707,0	1 627,0	
	Slovenské elektrárne, a.s. Bratislava	100,00	0,030	118 734,8	54 694,8	1 651,7	1 430,0	
	Slovenský plynárenský priemysel, a.s. Bratislava	51,00	0,263	104 101,0	82 086,0	21 593,0	9 838,5	
	Stredoslovenská energetika, a.s.	51,00	0,274	11 362,0	6 177,0	1 694,0	842,2	
	Západoslovenská energetika, a.s.	51,00	0,254	13 346,0	10 357,0	2 627,0	1 128,6	
	Východoslovenská energetika, a.s.*	51,00	0,230	8 110,0	6 521,0	1 499,0	1 000,7	
	Slovak Telecom, a.s.	15,00	––-	Údaje sú uvedené pri MDPT SR	645,0	
	Martinská teplárenská, a.s. Martin	100,00	0,010	1 209,0	1 055,0	11,0	6,4	
	Žilinská teplárenská, a.s. Žilina	100,00	0,007	789,0	594,0	4,0	0,0	
	Zvolenská teplárenská, a.s. Zvolen	100,00	-0,068	825,0	622,0	-42,0	0,0	
	Bratislavská teplárenská, a.s. Bratislava	100,00	0,053	1 953,0	1 484,0	79,0	73,6	
	SPOLU	273 636,8	170 693,8	30 867,7	16 626,2	
MH SR	Transpetrol, a.s. Bratislava	51,00	0,068	7 878,7	7 157,4	485,0	––- **	
	SPOLU	7 878,7	7 157,4	485,0	0,0	
MF SR	Tipos, a.s.	100,00	-1,571	510,0	91,0	-143,0	0,0	
	Slovenská záručná a rozvojová banka, a.s.	100,00	0,064	15 250,0	3 005,0	193,0	30,0	
	SPOLU	 	15 760,0	3 096,0	50,0	30,0	
MDPT SR	Slovak Telecom, a.s.	34,00	0,041	77 960,0	55 719,0	2 307,0	1 462,0	
	Železničná spoločnosť, a.s.***	100,00	-0,080	34 581,0	21 395,0	-1 720,0	0,0	
	Slovenská pošta, a.s.	100,00	0,018	10 690,0	6 641,0	120,0	45,0	
	Slovenské aerolínie, a.s.	89,00	1,288	428,0	-410,0	-528,0	0,0	
	METRO Bratislava, a.s.	34,00	0,001	4 478,0	438,0	0,6	0,0	
	Letisko M.R.Štefánika - Airport Bratsilava, a.s. (BTS)	100,00	0,005	7 620,0	7 545,0	39,0	22,0	
	Letisko Košice - airport Košice, a.s.	100,00	0,000	1 875,0	1 849,0	0,9	0,5	
	Poštová banka, a.s.	0,15	0,017	22 879,0	2 737,0	46,0	0,0	
	SPOLU	 	160 511,0	95 914,0	265,5	1 529,5	
MZV SR	Správa služieb diplomatickému zboru, a.s.	100,00	0,006	1 812,0	1 585,0	9,8	7,0	
	SPOLU	1 812,0	1 585,0	9,8	7,0	
								
C E L K O M	 	459 598,5	278 446,2	31 678,0	18 192,7	
*    -  Dividendy ešte neboli schválené valným zhromaždením.
**   -  Najvyšší súd SR vydal predbežné opatrenie, ktorým pozastavil výplatu dividend akcionárom spoločnosti.
***  - Spoločnosť zanikla k 31. 12. 2004.	
Vyššie uvedené spoločnosti predstavujú najdôležitejšie spoločnosti z hľadiska finančného prínosu pre štát, resp. FNM SR. Porovnanie dosiahnutej skutočnosti so schváleným rozpočtom 2005 zobrazuje nasledovná tabuľka.

(v mil. Sk)	Schválený
štátny rozpočet
2005	Dividendy,
za rok 2004 vo vzťahu k majetkovej účasti štátu, resp. FNM SR ***	Rozdiel	
Fond národného majetku SR	13 100,0	16 626,2	3 526,2	
Ministerstvo hospodárstva SR	51,0	––- *	––- *	
Ministerstvo financií SR	27,6	30,0	2,4	
Ministerstvo dopravy, pôšt a telekomunikácií SR **	700,0	1 190,0	490,0	
Ministerstvo zahraničných vecí SR	28,0	7,0	-21,0	
SPOLU	13 906,6	17 853,2	3 946,6	
*   -  Najvyšší súd SR vydal predbežné opatrenie, ktorým pozastavil výplatu dividend akcionárom spoločnosti.
**  -  Bez tretej tranže výplaty dividend vo výške 272,0 mil. Sk, ktorú MF SR predpokladá až na budúci rok.
*** -  Pri MDPT SR je uvedená iba spoločnosť Slovak Telecom, a. s., nakoľko u ostatných spoločností sa nepredpokladá     
        výplata dividend.	

Bližšia charakteristika jednotlivých akciových spoločností, v ktorých vlastníkom akcií je FNM SR, je uvedená v prílohe č. 1 a charakteristika spoločností, v ktorých majetkový podiel štátu majú v správe príslušné rezortné ministerstvá, je v prílohe č. 2.

3.	Uplatňovanie dividendovej politiky zástupcami štátu a FNM SR v orgánoch spoločností

Štát a FNM SR majú v predmetných spoločnostiach prostredníctvom zastúpenia v ich predstavenstvách a dozorných radách vplyv na otázky každodenného riadenia a kontroly a majú majoritu pri rozhodovaní o dôležitých strategických otázkach (napr. schvaľovaní dôležitých investícií, rozdeľovaní zisku a pod.). Úlohou zástupcov štátu a FNM SR v orgánoch predmetných spoločností by preto malo byť zabezpečovanie a dohľad nad efektívnym vynakladaním prostriedkov týchto spoločností tak, aby neefektívnymi operáciami nedochádzalo ku znižovaniu ich ziskovosti. 

Zástupcovia štátu a FNM SR by mali každoročne podľa dosiahnutého hospodárskeho výsledku spoločnosti  požadovať prehodnotenie prijatej dividendovej politiky s cieľom získania dividend, ktoré budú využité na zvýšenie príjmov jednak FNM SR a jednak nedaňových príjmov štátneho rozpočtu. 

Pri navrhovaní a schvaľovaní návrhov na použitie disponibilného zisku je úlohou zástupcov štátu a FNM SR vo všetkých orgánoch spoločností (t. j. i zástupcov poverených hlasovaním na valnom zhromaždení) dbať o maximalizáciu úžitkov plynúcich pre štát a FNM SR z výkonu akcionárskych práv vo forme dividend, t. j. dosahovanie čo najvyššej výšky dividend pri zohľadnení potrieb efektívneho rozvoja spoločnosti a jej podnikateľských zámerov. 

Pri rozhodovaní o investíciách by zástupcovia štátu a FNM SR mali dbať na to, aby sa schvaľovali také investičné projekty, ktoré sú nevyhnutné pre udržanie chodu a rozvoj schválených podnikateľských zámerov týchto spoločností. Súčasne by však zástupcovia štátu a FNM SR mali dbať na to, aby nedochádzalo k neefektívnym investíciám, napr. ku schvaľovaniu takého rozsahu investícií, ktorý by neprimeraným spôsobom zaťažoval spoločnosť, odčerpával jej súčasné alebo budúce disponibilné zdroje, a tým do budúcna zakladal riziko znižovania ziskov použiteľných okrem iného i na rozdelenie medzi akcionárov vo forme dividend. 

4.	Návrh ďalšieho postupu v oblasti vyplácania dividend

Ministerstvo financií SR ako ústredný orgán štátnej správy zabezpečujúci tvorbu a uskutočňovanie finančnej, resp. fiškálnej politiky vrátane rozpočtovania súhrnného schodku  rozpočtu verejnej správy,  tvorby  a  realizácie  štátneho rozpočtu a správy štátnych finančných  aktív Slovenskej republiky  v súvislosti s tým, že dividendy od akciových spoločností s majetkovou účasťou štátu predstavujú významný podiel 1 iných ako daňových príjmov štátneho rozpočtu navrhuje nasledovné opatrenie ďalšieho postupu v oblasti vyplácania dividend :
•	Ministerstvo financií SR vidí zásadný problém v prudkom poklese ziskovosti spoločnosti Slovenská elektrizačná prenosová sústava, a. s. Bratislava a dokonca predpokladanej strate v spoločnosti Slovenské elektrárne, a. s. Bratislava. Ďalej v predpokladanej výške dividend v budúcich rokoch a ich nejasného zdôvodnenia zo strany ministerstva hospodárstva, čo môže predstavovať riziko budúcoročného štátneho rozpočtu, resp. rozpočtu FNM SR.
•	Ministerstvo financií SR nemôže akceptovať, že spoločnosť Slovak Telecom, a. s. nebude vyplácať v rokoch 2006 až 2008 dividendy. Z uvedeného dôvodu sa v uznesení ukladá ministrovi dopravy, pôšt a telekomunikácií predložiť na rokovanie vlády analýzu ziskovosti a návrh opatrení na zvýšenie výšky vyplácaných dividend v spoločnosti Slovak Telecom, a. s.
•	Ministerstvo financií SR nesúhlasí s návrhom výšky dividend ministerstva zahraničných vecí, z jedinej akciovej spoločnosti v pôsobnosti rezortu (Správa služieb diplomatickému zboru, a. s.) a v ktorej je MZV SR jediným akcionárom, a to vzhľadom na značný objem majetku, ktorým spoločnosť disponuje.
•	Ministerstvo financií SR predpokladá, že problematika Slovenského plynárenského priemyslu, a. s. sa bude riešiť v samostatnom materiáli.
•	Z poskytnutých údajov vyplýva, že existujú spoločnosti, ktoré napriek svojmu pozitívnemu vývoju v hospodárení nepredpokladajú výplatu dividend. Tieto spoločnosti  predstavujú ďalší zdroj možných príjmov v nasledujúcich rokoch.
•	Z uvedeného vyplýva nutnosť väčšej angažovanosti jednotlivých zástupcov štátu a FNM SR v spoločnostiach, v ktorých vykonávajú akcionárske práva.
•	Dosiahnutie rozpočtovanej úrovne dividend je podmienené priaznivým vývojom v jednotlivých spoločnostiach a dosiahnutím dostatočného zisku na výplatu predpokladaných dividend.
•	Je potrebné, aby zástupcovia štátu a FNM SR zabezpečovali a dohliadali nad efektívnym vynakladaním prostriedkov v akciových spoločnostiach s majetkovou účasťou štátu, resp. FNM SR a každoročne podľa dosiahnutého hospodárskeho výsledku spoločnosti požadovali prehodnotenie prijatej dividendovej politiky s cieľom maximalizácie získania dividend pre štát, resp. FNM SR ako jedného z akcionárov.
•	Je potrebné, aby príslušné rezortné ministerstvá a Fond národného majetku SR pravidelne každoročne do 31. júla predkladali Ministerstvu financií SR komplexnú informáciu o stave, vývoji spoločnosti a očakávaných dividendách zo spoločností s majetkovou účasťou štátu, resp. FNM SR, v ktorých vykonávajú akcionárske práva. Táto informácia bude následne využitá pri príprave návrhu rozpočtu verejnej správy a mala by obsahovať nasledovné údaje: 
•	Základné finančné parametre (aktíva, vlastné imanie, zisk po zdanení, objem dividend a ROE) za tri predchádzajúce a tri nasledujúce roky po roku (sledované obdobie), na ktorý sa zostavuje návrh rozpočtu verejnej správy.
•	Predpokladaný vývoj zisku a objem dividend z majetkovej účasti štátu v sledovanom období.
•	Prípadnú špecifikáciu úloh, ktoré plnia akciové spoločnosti a ktoré znižujú ich ziskovosť vrátane konkrétneho finančného dopadu v jednotlivých rokoch.  
•	Definovať a aktualizovať očakávaný termín privatizácie spoločnosti, resp. termín, do ktorého bude štát, resp. FNM SR získavať dividendy.